Tingrettsdommen ble avsagt under dissens. Mens de to meddommerne mente at gutten måtte frifinnes, mente fagdommeren at dette var et klart overgrep.
I lagmannsretten var alle de tre fagdommerne og fire meddommerne enige i at gutten måtte dømmes.
Lagmannsretten mener gutten, som var 15 år da overgrepet skjedde, «handlet forsettlig ved sin bevisste maktbruk for å oppnå samleie gjennom å overvinne hennes motstand». Da gutten møtte i retten, nektet han skyld.
Lagmannsretten fant det videre bevist at fornærmede gjorde motstand ved at hun flere ganger sa nei, prøvde å vri seg unna og dytte ham vekk ved med begge hender, skrives det i dommen.
Tiltalen mot den 17 år gamle gutten dreide seg om to tilfeller der han skal ha tiltvunget seg sex med kjæresten, skriver BT.
Statsadvokat Elisabeth Deinboll opplyser til avisa at hun, på grunn av bevissituasjonen, la ned påstand om domfellelse for kun et av forholdene i tiltalen. Det samme gjorde hun i tingretten.